EELNÕU (OE 6)

 ALUTAGUSE VALLAVOLIKOGU

 O T S U S

# Iisaku 09. november 2017 nr

# **Alutaguse Vallavolikogu alatiste komisjonide moodustamine ja**

# **tegevusvaldkondade määramine**

01. juulil 2017. a jõustus Vabariigi Valitsuse 22.06.2017 määrus nr 95 «Alajõe valla, Iisaku valla, Illuka valla, Mäetaguse valla ja Tudulinna valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 «Eesti territooriumi haldusüksuste nimistu kinnitamine» muutmine». Määruse alusel moodustus 24. oktoobril 2017. a Alajõe valla, Iisaku valla, Illuka valla, Mäetaguse valla ja Tudulinna valla ühinemise teel uus omavalitsusüksus - Alutaguse vald, mis on ühinenud omavalitsusüksuste üldõigusjärglane.

2016. a detsembris kinnitasid Alajõe, Iisaku, Mäetaguse ja Tudulinna Vallavolikogud Alajõe valla, Iisaku valla, Mäetaguse valla ja Tudulinna valla ühinemislepingu ning võtsid vastu otsuse haldusterritoriaalse korralduse muutmise taotlemiseks.

Haldusreformi seaduse § 16 lõike 2 kohaselt ja ühinemislepingu punkti 4.5. alusel lähtutakse kuni haldusterritoriaalse korralduse muutmise tulemusena moodustunud Alutaguse valla põhimääruse kehtestamiseni ühinenud Iisaku valla põhimäärusest.

Lähtudes eeltoodust ja kohaliku omavalitsuse korralduse seaduse § 22 lõike 1 punkti 20, § 47 lõike 1, § 48 lõike 1, Iisaku Vallavolikogu 10.10.2013. a määruse nr 90 «Iisaku valla põhimäärus» § 23 lõike 1 ja 4, § 36 lõike 1 alusel

Alutaguse Vallavolikogu

**o t s u s t a b:**

**1.** Moodustada järgmised Alutaguse Vallavolikogu alatised komisjonid ja määrata nende tegevusvaldkonnad järgmiselt:

1.1. **7- liikmeline eelarve- ja majanduskomisjon** - rahanduspoliitika, eelarve, varahaldus, valla areng, ettevõtlus, ruumiline planeerimine, ehitus, elamu- ja kommunaalmajandus, veevarustus- ja kanalisatsioon, elekter, haljastus, vallasisene ühistransport;

1.2. **7- liikmeline haridus- ja kultuurikomisjon** - haridus- ja kultuurikomisjon: haridus, noorsootöö, lastekaitse, huvitegevus, kultuur, sport, külaliikumine, vaba aeg;

1.3. **3- liikmeline revisjonikomisjon** – tegevusvaldkond vastavalt kohaliku omavalitsuse korralduse seadusele;

1.4. **7- liikmeline keskkonnakomisjon** - keskkonnakorraldus, heakord, jäätmemajandus, loodushoid, maavarad, maakasutus.

2. Käesoleva otsuse peale võib esitada Alutaguse Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtule halduskohtumenetluse seadustikus sätestatud tingimustel ja korras.

3. Otsus jõustub teatavakstegemisest.

Raivo Raap

Volikogu esimees

Eelnõu koostas: Tudulinna vallasekretär Evi Harkmann